|  |  |  |  |
| --- | --- | --- | --- |
| **Nálam van a kezdés.****Kinél van a *leissza magát a sárga földig* jelentése?** | **Nálam van, hogy a legnagyobb mértékben, kegyetlenül, szörnyen leissza magát.****Kinél van az *eget, földet megígér* jelentése?** | **Nálam van, hogy mindent megígér.****Kinél van az *ég és föld között lebeg, mint Mohamed koporsója* jelentése?** | **Nálam van, hogy teljesen bizonytalan a helyzete, nem dőlt még el a sorsa.****Kinél van a *majd a föld alá süllyed* jelentése?** |
| **Nálam van, hogy nagyon szégyelli magát valami miatt.****Kinél van *a földbe gyökerezik a lába* jelentése?** | **Nálam van, hogy mozdulni sem tud a meglepetéstől, az ijedtségtől vagy a borzalomtól.****Kinél van a *ki se látszik a földből* jelentése?** | **Nálam van, hogy nagyon kis termetű.****Kinél van a *földön lába, égen feje* jelentése?** | **Nálam van, hogy gőgös, kevély ember.****Kinél van a *kihúzza a földet valaki alól* jelentése?** |
| **Nálam van, hogy nincstelenné tesz.****Kinél van a *valaki körül tapossa a földet* jelentése?** | **Nálam van, hogy udvarol neki, erősen forgolódik körülötte.****Kinél van a *se égen, se földön* jelentése?** | **Nálam van, hogy nincs sehol.****Kinél van a *hideg, mint a föld* jelentése?** | **Nálam van, hogy érzéketlen, részvétlen, szívtelen ember.****Kinél van az *annyira van tőle, mint ég a Földtől* jelentése?** |
| **Nálam van, hogy nagyon távol vannak egymástól, óriási köztük a különbség.****Kinél van a *rest, mint a föld* jelentése?** | **Nálam van, hogy lusta.****Kinél van a *ha ég, föld összeszakad is* jelentése?** | **Nálam van, hogy bármi történjék is.****Kinél van a *szántatlan földön gazt aratnak* jelentése?** | **Nálam van, hogy el nem végzett munkának nincs eredménye.****Nálam van a vége.** |